  Анжелика Тихонова корреспондент Удмуртиын сиён-юонлы сӥзем «ЗАРНИ-Ё перепечь, табань но пельнянь» V фестиваль-вожвылъяськон (0+) ортче. Туэ со онлайн амалэн но «Пельняньлэн дунневыл нуналэзлы» (0+) дасяськон улсын мынэ. Со сярысь элькун тӧролэн но кивалтэтлэн пресс-службазы ивортӥз. Онлайн-фестиваль 30-тӥ куарусёнозь «ВКонтакте» мерлыко вотэсысь  ортчоз. Отчы калык творчествоя коллективъёс, йӧслыкъя но лулчеберетъя огазеяськонъёс но вань мылкыд кариськисьёс пыриськыны быгато. Мылкыд карисьёс кык площадкаос борды итӥськыны быгато: туспуктэмъёсъя «Дэбесдэлет» конкурсэ но йӧскалык лулчеберетъя «Чупчигуръёс» площадкае. Туспуктэмъёсъя конкурсэ пыриськон понна фестивальлэн мерлыко вотэсысь бамаз перепеч пӧранлэсь котькуд вамышсэ туспуктыса келяно, одно ик кытын луэмез, рецептэ пырись интгредиентъёсты но кӧня дыр пӧраны кошке гожтоно. Вормисьёсты «Самый оригинальный рецепт национального блюда», «Самая лучшая презентация национального блюда», «Самая лучшая сервировка национального блюда» номинациосын пусъёзы. Нош «Чупчигуръёс» площадкае пыриськон понна видеоролик гожтоно. Со со йылолъёсты ортчытон интыысь сямъёсты возьматыны кулэ. Ужъёсты куинь номинацияя кутозы: «Обряд», «Кадрел» но «Кылбугор». Видеоос 5 минутозь кыстӥськыны быгато. Ужрад удмурт фольклор сямъёсты утён, азинтон но вӧлмытон понна ортчытӥське. Тодэ вайытом, Удмуртиысь сизьым коллективъёс «Поёт село родное» огъяросси фестиваль-вожвылъяськонын вормисьёс пӧлы пыризы. Тегъёс: Лулчеберет Дэбес Удмуртия сиён-юонъёс  